13 સપ્ટેમ્બરથી ભારતમાં ચેમ્પિયન્સ લીગ ટી20ની ક્વોલિફાયર મેચ રમાનારી છે અને તેની પહેલી મેચ 17 સપ્ટેમ્બરે હૈદરાબાદ ખાતે ચેન્નાઇ સુપર કિંગ્સ અને કોલકતા નાઇટ રાઇડર્સ વચ્ચે છે. જેને લઇને દેશના ક્રિકેટ ચાહકોમાં એક ઉત્સાહ જોવા મળી રહ્યો છે, સાથોસાથ દરેક ટીમ પોત-પોતાની રીતે ચેમ્પિયન્સ લીગ ટાઇટલ જીતવાના ઉદ્દેશ્ય સાથે પોતાની તૈયારીઓમાં લાગી ગઇ છે. શ્રીલંકા, ઓસ્ટ્રેલિયા, પાકિસ્તાન અને વેસ્ટ ઇન્ડિઝ જેવા દેશોની ટીમો ભારતમાં આવી ગઇ છે અને તેઓ ટાઇટલને કેવી રીતે જીતવો તેની રણનીતિ બનાવી રહ્યાં છે.